钦定古今图书集成/明伦汇编/闺媛典/第180卷 > 胡守寅妻闵氏
## 钦定古今图书集成/明伦汇编/闺媛典/第180卷 > 胡守寅妻闵氏

按《畿辅通志》：闵氏，胡守寅妻，河间府人。寅未婚，得瘫
疾，辞不娶。闵曰：“吾已许胡，即系彼妇。倘得侍夫病，异
日相从地下，实得瞑目。”遂归胡，典卖衣饰，延医调治。
时闵年二十一，夫临危，语曰：“吾死，汝必死，堂上老姑
何倚？”闵哽咽曰：“既承命，当留事姑。”夫没，为立嗣。勤纺
绩，孝养三十年。县令旌之。